Möödunud nädalavahetusel, 6 veebruaril toimusid Haapsalu spordihoones juunioride (U20) Eesti meistrivõistlused kreeka-rooma maadluses. Läänemaad esindasid 5 noorsportlast: 3 Lihulast ja 2 Haapsalust.
Parima tulemuse tegi -84kg kehakaalus võistelnud Reimo Milva (pildil üleval heitel, all pjedestaalil), kes tuli suure ülekaaluga Eesti meistriks.
Samas kehakaalus saavutas Lihulat esindanud Fred Martin Mägi (pildil paremal) kolmanda koha.
-96kg kehakaalus võistelnud Joonas Kaskmäe Lihulast ja -74kg kehakaalus võistelnud Lauri Leier Haapsalu Dünamost saavutasid mõlemad oma kehakaaludes hõbemedalid. Lihulat esindanud Markus Pastjan saavutas -74 kg kehakaalus 8. Koha.
Üheteistkümne maakonna konkurentsis saavutas Läänemaa Harjumaa ja Lääne-Virumaa järel suurepärase kolmanda koha. Klubide arvestuses saavutas Haapsalu Dünamo 5. koha ja Lihula Leola (pildil) jäi jagama 8.-9. kohta, kokku osales 21 maadlusklubi.
Kirjutas Janar Sõber